**ОБРАЗАЦ ИЗЈАВЕ О УСКЛАЂЕНОСТИ ПРОПИСА СА ПРОПИСИМА ЕВРОПСКЕ УНИЈЕ**

1. Орган државне управе, односно други овлашћени предлагач прописа - Влада

Обрађивач - Министарство привреде

2. Назив прописа

Предлог закона о изменама и допунама Закона о патентима

(The Draft Law on amendments to the Patent Law)

3. Усклађеност прописа с одредбама Споразума о стабилизацији и придруживању између Европских заједница и њихових држава чланица, са једне стране, и Републике Србије са друге стране („Службени гласник РС”, број 83/08) (у даљем тексту: Споразум):

а) Одредба Споразума која се односе на нормативну садржину прописа

Члан 75. Споразума

б) Прелазни рок за усклађивање законодавства према одредбама Споразума

Рок за усклађивање законодавства је пет година од дана ступања Споразума на снагу (у вези са чланом 75. Споразума).

в) Оцена испуњености обавезе које произлазе из наведене одредбе Споразума

Предлогом закона о изменама и допунама Закона о патентима ће бити у потпуности испуњена обавеза из члана 75. Споразума која се састоји у усклађивању прописа из области интелектуалне својине који се односе на заштиту сертификата о додатној заштити са правним тековинама Европске уније.

г) Разлози за делимично испуњавање, односно неиспуњавање обавеза које произлазе из наведене одредбе Споразума

/

д) Веза са Националним програмом за усвајање правних тековина Европске уније.

/

4. Усклађеност прописа са прописима Европске уније:

а) Навођење одредби примарних извора права Европске уније и оцене усклађености са њима

/

б) Навођење секундарних извора права Европске уније и оцене усклађености са њима

Уредба (ЕУ) број 2019/933 Европског парламента и савета од 20. маја 2019. године о изменама Уредбе (ЕЗ) број 469/2009 о сертификату о додатној заштити за медицинске производе

Regulation (EU) 2019/933 of the European Parliament and of the Council of 20 May 2019 amending Regulation (EC) No 469/2009 concerning the supplementary protection certificate for medicinal products (OJ L 153, 11.6.2019)

CELEX 32019R0933

Делимично усклађен

в) Навођење осталих извора права Европске уније и усклађеност са њима,

г) Разлози за делимичну усклађеност, односно неусклађеност

Потпуна усклађеност постићи ће се доношењем подзаконског прописа (члан 19. Предлога закона)

Усвајање Предлога закона о изменама и допунама Закона о патентима један је од корака за испуњавање 2. мерила за привремено затварање поглавља 7- Право интелектуалне својине.

д) Рок у којем је предвиђено постизање потпуне усклађености прописа са прописима Европске уније.

У складу са чланом 19. Предлога закона подзаконски прописи којим се извршава овај закон донеће се у року од шест месеци од дана ступања на снагу овог закона чиме ће бити постигнута потпуна усклађеност са предметном уредбом.

5. Уколико не постоје одговарајуће надлежности Европске уније у материји коју регулише пропис, и/или не постоје одговарајући секундарни извори права Европске уније са којима је потребно обезбедити усклађеност, потребно је образложити ту чињеницу. У овом случају, није потребно попуњавати Табелу усклађености прописа. Табелу усклађености није потребно попуњавати и уколико се домаћим прописом не врши пренос одредби секундарног извора права Европске уније већ се искључиво врши примена или спровођење неког захтева који произилази из одредбе секундарног извора права (нпр. Предлогом одлуке о изради стратешке процене утицаја биће спроведена обавеза из члана 4. Директиве 2001/42/ЕЗ, али се не врши и пренос те одредбе директиве).

6. Да ли су претходно наведени извори права Европске уније преведени на српски језик?

Уредба (ЕУ) број 2019/933ЕУ није преведена на српски језик.

7. Да ли је пропис преведен на неки службени језик Европске уније?

Предлог закона о изменама и допунама Закона о патентима преведен је на енглески језик**.**

8. Сарадња са Европском унијом и учешће консултаната у изради прописа и њихово мишљење о усклађености.

Предлог закона о изменама и допунама Закона о патентима прослеђен је представницима Европске комисије на коментаре 13. априла 2021. године. Представници Европске комисије до данас нису доставили евентуалне коментаре на текст Предлога закона.